गुप्ता ने आरोप लगाते हुए कहा, ‘‘केजरीवाल की यात्रा के बारे में आम आदमी पार्टी की चुप्पी साबित करती है कि कुछ गलत है. यह साफ है कि इस यात्रा के पीछे कोई गुप्त एजेंडा है.” भाजपा नेता ने सवाल पूछे, ‘‘इस यात्रा को आधिकारिक यात्रा या पारिवारिक यात्रा नहीं कहा जा रहा है. इस दुबई यात्रा का मकसद क्या है, क्या एजेंडा है, वह कहां रह रहे हैं और किससे मुलाकात करेंगे? क्यों ये सब जानकारी छिपाई जा रही है?”